《侍饮宝子山游忠武侯祠》
宋代·程公许

一郡最高处，元戎领客游。
云根棲万井，城角带双流。
日薄楼台暝，风悲鼓角秋。
卧龙千古恨，烟霭隔神州。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。